पाकिस्तान में आज जो वातावरण दिखाई दे रहा है, उसके पीछे पाकिस्तान की अपनी नीतियां जिम्मेदार हैं। पाकिस्तान की सरकार आज भी स्वपोषित आतंकवादियों का विरोध करने की हिम्मत नहीं कर पा रही है। इसके कारण पाकिस्तान के अंदर कोहराम जैसे हालात निर्मित होते जा रहे हैं। अगर ऐसा ही चलता रहा तो पाकिस्तान की सरकार के विरोध में वहां की जनता किस प्रकार का व्यवहार करेगी, इससे पाकिस्तान बुरी तरह से सहमा हुआ है। वर्तमान में पाकिस्तान में सरकार और आतंकवादियों के विरोध में आंदोलन होने लगे हैं। इन विरोध के तरीकों को देखकर पाकिस्तान की सरकार को मजबूरी में भारतीय सीमा पर युद्ध के हालात निर्मित करने पड़ रहे हैं। और पाकिस्तान सरकार की मजबूरी यह है कि उसके पास युद्ध का जो साजो सामान है, वह बहुत हद तक कवाड़ की स्थिति में है, ऐसे में पाकिस्तान मन से यह कतई नहीं चाहता कि भारत के साथ युद्ध जैसी स्थितियां निर्मित की जाएं, लेकिन आतंकवादी संगठनों के मुखिया पूरे पाकिस्तान की जनता को दांव पर लगाने का खेल खेल रही हैं। इतना ही नहीं पाकिस्तान के बुद्धिजीवी भी कई बार इस सत्य को प्रकट कर चुके हैं कि वर्तमान में पाकिस्तान की सरकार को राजनेता नहीं, बल्कि आतंकवादी चला रहे हैं।